Oppo gemmer selfiekameraet under skærmen

Der er gået sport i at slippe af med notchen, ved at implementere selfiekameraet på andre kreative måder som eksempelvis popop-moduler og  flip-op-kameraer. Nu meddeleler kinesiske Oppo, via et tweet, at de arbejder på et kamera, der simpelthen er gemt bag skærmen. Firmaet har lagt nedenstående video ud på Twitter. Den viser et kamera, der ligger usynligt bag glasset, top ved toppen.

For those seeking the perfect, notchless smartphone screen experience – prepare to be amazed.

You are taking a very first look at our under-display selfie camera technology. RT! pic.twitter.com/FrqB6RiJaY
— OPPO (@oppo) June 3, 2019

Når ret skal være ret, er Oppo ikke det første firma, der har fået den ide. Et patent, som ligeledes kinesiske Xiaomi indsendte sidste år afslører, at de arbejder på en lignende løsning.

Tidligere på året bekræftede også Samsung, at de arbejder på en løsning, der skal gøre kameraet usynligt. En af fordelene, ved at placere kameraet under skærmen, er at det eliminerer behovet for skrøbelige mekaniske dele og gør telefonen mere resistent for støv og snavs.

Oppo gemmer selfiekameraet under skærmen